b'\n_START_ARTICLE_\nMamula (otok)\n_START_PARAGRAPH_\nMamula je majhen \xc4\x8drnogorski oto\xc4\x8dek na vhodu v kotorski zaliv._NEWLINE_Mamula, ki se v pomorskih kartah imenuje Lastavica, ali pa tudi Velika (Vela, Velja) \xc5\xbdanjica, le\xc5\xbei pred vhodom v Boko Kotorsko med rtoma O\xc5\xa1tri rt in Miri\xc5\xa1ta, ter manj\xc5\xa1im zalivom \xc5\xbdajnice na polotoku Lu\xc5\xa1tica. Oto\xc4\x8dek, ki je oddaljen okoli 7 km od Herceg Novija je skoraj pravilne okrogle oblike premera okoli 200 m. Najvi\xc5\xa1ji vrh je visok 16 mnm._NEWLINE_Na Mamuli se nahaja trdnjava, ki je bila postavljena sredi 19. stoletja. Trdnjavo je dal zgraditi avstro-ogrski general Lazar Mamula kot obrambno postojanko prev vstopom v kotorski zaliv. Med obema svetovnima vojmama je bila na oto\xc4\x8dku kaznilnica. V \xc4\x8dasu fa\xc5\xa1isti\xc4\x8dne okupacije v letih 1941 do 1944 je bila utrdba spremenjena v koncentracijsko tabori\xc5\xa1\xc4\x8de. Zaprti in mu\xc4\x8deni so bili mnogi antfa\xc5\xa1isti\xc4\x8dni rodoljubi iz Boke Kotorske in okolice._NEWLINE_Na oto\xc4\x8dki nasproti zaliva \xc5\xbdajnice stoji cerkev postavljena sredi 18. stoletja. Zraven cerkve so ostanki samostana._NEWLINE_Po razpadu Socialisti\xc4\x8dna federativna republika Jugoslavija je bil oto\xc4\x8dek povod za ozemeljski spor med Hrva\xc5\xa1ko in Zvezno republiko Jugoslavijo. V kulturnem in zgodovinskem smislu oto\xc4\x8dek sicer bolj pripada Hrva\xc5\xa1ki, a ker je bli\xc5\xbee \xc4\x8drnogorski obali, je bil dodeljen Zvezni republiki Jugoslaviji. Po razpadu le-te pa je sedaj oto\xc4\x8dek pripada \xc4\x8crni gori. Mogo\xc4\x8dna trdnjava na oto\xc4\x8dku po\xc4\x8dasi propada, toda kljub vsemu je oto\xc4\x8dek velika turisti\xc4\x8dna zanimivost._NEWLINE_Na oto\xc4\x8dku stoji svetilnik, ki oddaja svetlobni signal: B Bl 3s. Nazivni domet svetilnika je 6 milj.'